open-index/open-wikipedia-markdown huggingface dataset:
Virt

**Virt** () je obec na Slovensku v okrese Komárno.

## Polohopis
Obec leží na pomedzí Podunajskej roviny a pahorkatiny, v južnej časti Hurbanovských terás, geomorfologickej časti Hronskej pahorkatiny. Južne od obce (už mimo chotára obce) tečie Dunaj, západný okraj chotára lemuje Patinský kanál.

Stredom obce prechádza cesta III/1465 (Radvaň nad Dunajom – Marcelová), ktorá južne od obce ústí do cesty Komárno – Štúrovo. Komárno je vzdialené  západne, Štúrovo  východne, Nové Zámky  severne a do krajského mesta je to rovnako severným smerom .

## Dejiny
Okolie obce nesie známky osídlenia už v neolite, čo doložili archeologické nálezy. 

Najstaršia zachovaná písomná zmienka pochádza z roku 1256, kedy sa tunajšie územie spomína ako majetok hradu Baňa, čiastočne však aj Sigfriedov a archidiakonov z Komárna. Hrad vlastnil územie len do roku 1264, šľachtický rod Vértyovcov vlastnil časť obce do roku 1598 a po ich vymretí majetok prevzali Bélyovci. Už po štvrťstoročí sa novým majiteľom stáva Juraj Csajághy, po ňom Husárovci a v 18. storočí Virt vlastnili až 4 rodiny. V roku 1720 sa spomína nový kaštieľ, ktorý si Pyberovci a Farkašovci v 19. storočí rozšírili. 

V roku 1828 v obci stálo 29 domov a žilo tu 158 obyvateľov. V polovici 19. storočia Virt splynul so susednou Radvaňou nad Dunajom a k osamostatneniu došlo až v roku 1990. Po Viedenskej arbitráži patrila obec Maďarsku.

## Kultúra a zaujímavosti
### Pamiatky
* Pyberovský kaštieľ, jednopodlažná dvojtraktová baroková stavba na pôdoryse písmena L s dvoma nárožnými vežami, z roku 1720. Úpravami prešiel na začiatku 19. storočia, keď bolo pristavané kolmo orientované krídlo a v 70. rokoch 20. storočia. Fasádam dominujú nárožné veže s ihlancovými helmicami a do dvora orientovaný trojosový portikus. Z dvornej strany sa nachádzajú otvorené arkády. 

* Rímskokatolícky kostol Najsvätejšej Trojice, jednoloďová pôvodne baroková stavba s pravoulým ukončením presbytéria a predstavanou vežou, z prvej polovice 18. storočia. Po výraznom poškodení počas druhej svetovej vojny bol kostol modernisticky prestavaný a stratil barokový charakter. Pred priečelie s prelamovanou rímsou, dodnes čiastočne čitateľnou, bola predstavaná moderná veža s ihlancovou helmicou. Fasády so segmentovo ukončenými oknami sú po úprave hladké. 

* Náhrobok Dávida Barótiho-Saba, klasicistická práca z červeného mramoru vo forme obelisku z roku 1817. 

Virt templom 1.JPG|Kostol Najsvätejšej Trojice
Virt templom 4.JPG
Virt19.JPG
Virt23.JPG|Náhrobok Dávida Barótiho Szaba
Virt temető 1.JPG|Zemianske náhrobky


## Osobnosti obce
### Pôsobili tu
* Dávid Baróty-Sabó (* 1739 – † 1819), maďarský básnik prekladateľ a pedagóg, jezuita.

## Referencie

## Iné projekty

## Externé odkazy
* 

## Zdroj
* Oficiálna stránka obce


Kategória:Obce okresu Komárno
Bielovce

**Bielovce** sú obec na Slovensku v okrese Levice.

## Kultúra a zaujímavosti
### Pamiatky
* Rímskokatolícky kostol sv. Martina biskupa, jednoduchá jednoloďová stavba s pravouhle ukončeným presbytériom a vežou tvoriacou súčasť jej hmoty z roku 1714. Veža s ihlancovou helmicou bola pristavaná v roku 1884, ako udáva pamätná tabuľa nad portálom. Prefasádovaný bol v roku 1912, z tohto obdobia pochádza aj zariadenie kostola. Interiér je plochostropý. Fasáda je členená nárožným kvádrovaním, okná majú segmentové šambrány. 

* Reformovaný kostol, jednoduchá jednoloďová stavba s polygonálne ukončeným presbytériom a vežou tvoriacou súčasť jej hmoty z roku 1913. Zariadenie kostola pochádza z doby jeho vzniku. Segmentovo ukončené okná majú jednoduché šambrány. Veža s oblúčkovým vlysom je ukončená ihlancovou helmicou. 

Ipolybél08.JPG|Kostol sv. Martina biskupa
Ipolybél11.JPG
Ipolybél14.JPG|Reformovaný kostol
Ipolybél13.JPG

* Čéčiovský kaštieľ, jednopodlažná neogotická stavba na pôdoryse obdĺžnika z roku 1900. Stredné krídlo s cimburím je dvojpodlažné, lemované dvoma prevýšenými nárožnými vežami. Okná majú profilované neogotické šambrány v tvare oslieho chrbta. Nachádzajú sa tu aj rozety s kružbou v tvare trojlístka. Ihlancovo ukončené veže majú dekoratívne atiky s nárožnými vežicami. 

* Bošániovský kaštieľ, dvojpodlažná neoklasicistická stavba z 19. storočia. Objekt má stredný rizalit s trojuholníkovým štítom, po prestavbe má hladké fasády. Objekt bol v druhej polovici 20. storočia necitlivo prestavaný a stratil časť svojich pamiatkových hodnôt. 

Ipolybél20.JPG|Čéčiovský kaštieľ
Ipolybél21.JPG
Ipolybél23.JPG|Bošániovský kaštieľ


## Referencie

## Iné projekty

## Externé odkazy
* 


Kategória:Obce okresu Levice
Bohunice (okres Levice)

**Bohunice** (predtým *Hontianske Bohunice*) sú obec na Slovensku v okrese Levice.

## Kultúra a zaujímavosti
### Pamiatky
* Evanjelický kostol, jednoloďová pôvodne neskororenesančná stavba s polygonálnym ukončením presbytéria a vežou tvoriacou súčasť jej hmoty, z rokov 1656-1658. Prešiel barokovými úpravami v roku 1703 a klasicisticky bol upravený v roku 1779. V roku 1854 pristavali klasicistickú vežu. V interiéri sa nachádza empírový oltár s obrazom Nanebovstúpenie Krista zo začiatku 19. storočia. Autorom oltárneho obrazu z roku 1871 je Alfonz Ňári. Kazateľnica a krstiteľnica sú kamenné, krstiteľnica pochádza zo 16. storočia. Nachádza sa tu aj organ z roku 1885. Veža je členená pilastrami, ukončená je barokovou helmicou s laternou. Veža vystupuje z rizalitu ukončeného trojuholníkovým frontónom s tympanónom. 

Bohunice7.jpg|Evanjelický kostol
Bohunice5.jpg
Bohunice4.jpg
Bohunice3.jpg|Fortifikácia kostola
Bohunice2.jpg|Vstupná brána


* Renesančný kaštieľ, dvojpodlažná obdĺžniková stavba, pôvodne kúria zo 17. storočia. Stavba bola neogoticky prestavaná v polovici 19. storočia. Po druhej svetovej vojne bol nevhodne prestavaný. Kaštieľ má dve nárožné veže, atika je riešená ako romantické cimburie. Okná majú šambrány v tvare lomeného oblúka. 

* Klasicistický kaštieľ, dvojpodlažná dvojtraktová stavba na pôdoryse obdĺžnika z roku 1816. Kaštieľ postavil Ignác Ňári. Upravovaný bol v roku 1954. Sedemosovej fasáde dominuje rizalit s portikom. Miestnosti prízemia sú zaklenuté pruskými a valenými klenbami s lunetami, poschodie je plochostropé.  

* Vodný mlyn, ľudová jednopodlažná stavba na pôdoryse obdĺžnika so sedlovou strechou z konca 19. storočia. 

Bohunice mlyn 02.jpg|Vodný mlyn
Bohunice mlyn 01.jpg
Bohunice-mlyn (3).jpg
Bohunice-mlyn (5).jpg
Bohunice mlyn 09.jpg


## Osobnosti obce
### Rodáci
* Michal Godra (* 1801 – † 1874), básnik, jazykovedec, publicista a učiteľ
* Samuel Godra (* 1807 – † 1873), evanjelický farár a básnik
* Fridrich Baltík (* 1834 – † 1919), evanjelický farár, náboženský spisovateľ
* Martin Bujna (* 1845 – † 1923), evanjelický farár, náboženský spisovateľ a publicista
* Ján Riško (* 1902 – † 1953), boxer, ktorý sa preslávil v USA ako *Clevelandský gumený muž*
* Samuel Adamčík (* 1904 – † 1984), divadelný a filmový herec

## Referencie

## Iné projekty

## Externé odkazy
* 


Kategória:Obce okresu Levice
Zemianska Olča

**Zemianska Olča** () je obec na Slovensku v okrese Komárno.

## Dejiny
Prvýkrát sa spomína v roku 1264 v listine Bela IV. ako *Oucha*. 

## Kultúra a zaujímavosti
### Pamiatky
* Reformovaný kostol, jednoloďová barokovo-klasicistická toleračná stavba s pravouhlým záverom a predstavanou vežou, z roku 1791. V roku 1804 bol prefasádovaný, ďalšie úpravy sa uskutočnili v roku 1925. Interiér kostola je plochostropý so štukovým dekorom. Zariadenie je z 20. storočia. Fasády kostola sú členené segentovo ukončenými oknami s profilovanými šambránami s klenákmi. Veža je členená kordónovými rímsami a lizénovými rámami, ukončená je korunnou rímsou s terčíkom s hodinami a výraznou barokovou helmicou. 

* Kúria Adolfa Holczera, jednopodlažná klasicistická stavba na pôdoryse písmena L z konca 19. storočia. Rodina bola počas druhej svetovej vojny vyvraždená a objekt bol neskôr znárodnený. V súčasnosti sa tu nachádza klub dôchodcov. Fasády kúrie boli necitlivo upravené v povojnovom odobí. Zo staršieho tvaroslovia sa na fasáde nachádzajú lizény a dekoratívna korunná rímsa so zuborezom a kazetami. Dvorová časť má presklenú stĺpovú chodbu. Okolo kúrie sa nachádza zvyšok pôvodného parku. 

* Cintorínska kaplnka, mauzóleum Galambošovcov, eklektická stavba na pôdoryse obdĺžnika so sedlovou strechou z druhej polovice 19. storočia. Nachádza sa na katolíckom cintoríne. Priečelie je lemované lizénovými rámami a trojuholníkovým štítom s nárožnými vázami, centrálnym krížom a terčíkom s reliéfnym gréckym krížom. Vstup je riešený ako polkruhový kamenný portál s profilovanou šambránou. 

Nemesócsa-református templom2.JPG|Reformovaný kostol 
Nemesócsa-református templom1.JPG
Zemianska Olča4.JPG|Kúria Adolfa Holczera
Nemesócsa027.JPG|Mauzóleum Galambošovcov
Nemesócsa-Temetői kápolna.JPG


### Prírodné zaujímavosti
Blízko oce je prírodná rezervácia Dropie. 

## Hospodárstvo
Obec má rozvinuté poľnohospodárstvo, spracovateľský priemysel a infraštruktúru. 

Je rodiskom, resp. pôsobiskom významných osobností, ktoré sú pochované na miestnych cintorínoch.

## Referencie

## Iné projekty

## Externé odkazy
* 


Kategória:Obce okresu Komárno
Bory (okres Levice)

**Bory** sú obec na Slovensku v okrese Levice. Dedina patrila voľakedy známemu šľachtickému rodu Bory de Bori és Borföe.

## Kultúra a zaujímavosti
### Pamiatky
* Reformovaný kostol, jednoduchá jednoloďová stavba s polygonálnym ukončením presbytéria a predstavanou vežou zo 17. storočia. Prestavaný bol v rokoch 1832 a 1857, kedy pristavali vežu. Nachádzajú sa tu dva zvony, z roku 1720 a 1843. Interiér je zaklenutý valenou klenbou. Fasády kostola sú členené lizénovým rámom. Portál je riešený ako edikula z polostĺpov s trojuholníkovým štítom s tympanónom. Veža je ukončená barokovou helmicou.

* Usadlosť číslo 17, jednopodlažná päťpriestorová ľudová stavba na pôdoryse obdĺžnika z roku 1870.

## Referencie

## Iné projekty

## Externé odkazy
* 


Kategória:Obce okresu Levice
Čata

**Čata** môže byť:

* obec v okrese Levice, pozri Čata (okres Levice)
* vojenská jednotka, pozri čata (vojenská jednotka)
* organizovaná skupina pracovníkov
* film Olivera Stona z roku 1986, pozri Čata (film)
Čata (okres Levice)

**Čata** je obec na Slovensku v okrese Levice.
 
## Polohopis
Obec leží vo východnej časti Podunajskej nížiny a v južnej časti Ipeľskej pahorkatiny na nízkej pravobrežnej nive a terasách rieky Hron. 
 
## Dejiny
Staršie osídlenie v chotári obce potvrdzujú archeologické nálezy sídlisk z neolitnej volútovej kultúry, eneolitnej s kanelovanou keramikou, maďarovskej kultúry zo staršej doby bronzovej, žiarových hrobov z halštatskej doby, sídlisk z laténskej, rímsko-barbarskej a slovanskej po dobu veľkomoravskú. Prvá písomná zmienka o obci (Chatka) je z roku 1386. Patrila kláštoru pavlínov v *Máriačaláde*, časť obce benediktínskemu opátstvu v Čajakove. Po zrušení pavlínskej rehole pripadla správe verejných základín. Obyvatelia sa zoberali hlavne poľnohospodárstvom a vinohradníctvom, za prvej ČSR pracovali ako robotníci na veľkostatkoch a zaoberali sa aj košikárstvom a tkáčstvom. V rokoch 1938-45 obec pripojili k Maďarsku. V roku 1947 presídlili časť maďarského obyvateľstva do Maďarska. Miestna časť *Gen* (Guen, Gen) sa písomne uvádza v roku 1247, osada patrila prepoštstvu v Šahách, rodine *Hunt-Poznanovcov*, neskôr kláštoru v Máriačaláde. 

## Kultúra a zaujímavosti
### Pamiatky
* Rímskokatolícky kostol sv. Jána Krstiteľa, jednoloďová modernistická stavba s pravouhlým ukončením presbytéria a vežou tvoriacou súčasť jej hmoty, z roku 1958. Fasády kostola sú členené lizénovými rámami, veža s ihlancovou helmicou vystupuje zo stupňovito ukončeného priečelia.

## Referencie

## Iné projekty

## Externé odkazy
* 


Kategória:Obce okresu Levice
Demandice

**Demandice** sú obec na Slovensku v okrese Levice.
 
## Polohopis
Obec leží v Ipeľskej pahorkatine v doline potoka Búr. 
 
## Názov
Názov pochádza z osobného mena Damian, ktoré sa v slovenčine vyskytuje aj v podobe Demen alebo Demän.

## Dejiny
Staršie osídlenie v chotári obce potvrdzujú archeologické nálezy eneolitného sídliska s kanelovanou keramikou, sídlisk z neolitnej volútovej kultúry, sídliska čačianskej kultúry z mladšej doby bronzovej a slovanského pohrebiska z 10. – 12. storočia. Prvá písomná zmienka o obci (Damian) je z roku 1270. Patrila rodine *Demandickovcov*, v 18. storočí rodine *Grassalkovichovcov* a *Agátsovcov*, v 19. storočí rodine Simonyiovcov, Benyovszkyovcov, Polugyayovcov a iným rodinám. Po roku 1918 sa do obce prisťahovalo viacero rodín zo stredného Slovenska. Obyvatelia sa zaoberali hlavne poľnohospodárstvom a vinohradníctvom, neskôr aj košikárstvom, tkáčstvom a výrobou metiel. V rokoch 1938 – 1944 bola obec pripojená k Maďarsku. Miestna časť *Hybec* (Hebech) sa písomne uvádza v roku 1276, obec patrila tunajším zemanom.

## Kultúra a zaujímavosti
### Pamiatky
* Rímskokatolícky Kostol sv. Heleny v Hýbeci, jednoloďová pôvodne románska stavba s polygonálne ukončeným presbytériom a malou strešnou vežou pravdepodobne z prvej polovice 13. storočia. Nachádza sa v mierne vyvýšenej polohe, v areáli funkčného cintorína. V druhej polovici 15. storočia bol goticky prestavaný, z románskej etapy sa dochovala časť severnej steny lode. Z gotickej etapy sa okrem hmoty stavby zachoval vstupný portál v tvare oslieho chrbta, polkruhovo ukončené okná a neskorogotické pastofórium. V období tureckých vojen kostol spustol, opravený bol až v 20. rokoch 18. storočia. Kostol bol obnovený v rokoch 2000 – 2007.

* Rímskokatolícky Kostol sv. Michala Archanjela v Demandiciach, jednoloďová baroková stavba s polygonálnym ukončením presbytéria a predstavanou vežou z roku 1750. Prestavaný bol po požiari v roku 1766. Stojí na mieste staršej gotickej stavby zo 14. storočia. Fasáda veže kostola je členená lizénami, ukončená ihlancovou helmicou. V kostolnej krypte je pochovaný podžupan Wolfgangus Gosztonyi.


Deménd templom 5.JPG|Kostol sv. Michala Archanjela
Deménd.jpg


## Referencie

## Iné projekty

## Externé odkazy
* 


Kategória:Obce okresu Levice
Čajkov

**Čajkov** je obec na Slovensku v okrese Levice.

## Polohopis
Obec Čajkov leží v severnej časti Levického okresu, neďaleko rieky Hron. Je súčasťou Nitrianskeho kraja. Čajkovský chotár má rozlohu 2394 ha. Prevažnú časť tvoria hrebene a svahy Štiavnických vrchov. Obec patrí do Tekovského regiónu.

## Kultúra a zaujímavosti
### Pamiatky
thumb|left|Krojovaná bábika z Čajkova
* Rímskokatolícky kostol sv. Mikuláša, jednoloďová baroková stavba so segmentovým ukončením presbytéria a predstavanou vežou z rokov 1775-1779. Stojí na mieste staršieho gotického kostola, ktorý vyhorel. Veža bola pristavaná v roku 1803. Interiér je zaklenutý českou plackou. Nachádzajú sa tu neskorobarokové bočné oltáre sv. Jána Nepomuckého a Sedembolestnej Panny Márie zo 70. rokov 18. storočia. Kazateľnica je neskorobaroková z 18. storočia s reliéfom sv. Pavla a sochou Dobrého pastiera. Súčasťou zariadenia kostola sú aj rokokové lavice, spovednica a vstupné dvere. Segmentovo ukončené okná majú kamenné profilované ostenia, veža je členená kordónovými rímsami a korunnou rímsou s terčíkom. Ukončená je zvonovitou uhelmicou. 

### Kultúra
Dodnes je možné vidieť v uliciach Čajkova tradičný tekovský kroj a počuť mäkký typ stredoslovenského nárečia — tzv. čilejkárske nárečie. Aj v dnešnej dobe v obci prežíva remeslo zhotovovania náročných a bohato zdobených krojov. Krojované bábiky z Čajkova sú obľúbeným suvenírom pre domácich, ale aj zahraničných hostí.

Každoročne sa v obci konajú dožinkové slávnosti „Čajkovské vinobranie“, ktorých súčasťou je prehliadka folklórnych súborov spojená s prezentáciou ľudových remesiel a ochutnávkou tradičných jedál Tekovského regiónu. 

### Vinohradníctvo
Obec Čajkov je známa svojimi vinohradmi a produkciou vína. Vinohradníctvu a pestovaniu hrozna sa venuje väčšina obyvateľov, aj keď pre mnohých z nich už nemá táto činnosť existenčný význam. Čajkovské vinohrady sú súčasťou *Nitrianskej kráľovskej vínnej cesty*.

Každý rok v jarných mesiacoch sa v Čajkove koná *Oblastná degustácia vín*, ktorú organizuje miestny vinohradnícky spolok v spolupráci s obecným úradom.

### Turistika
Štiavnické vrchy boli v roku 1979 vyhlásené za Chránenú krajinnú oblasť (CHKO). Do tejto oblasti bola zahrnutá aj severná časť katastrálneho územia Čajkova. Krásy prírody sprístupňuje turistom náučný chodník „Čajkovské bralie“.

## Občianska vybavenosť
V obci sa nachádza obecný úrad, kultúrny dom, poštový úrad, rímskokatolícky kostol sv. Mikuláša, fara, základná škola pre ročníky 1-9, materská škola a školská jedáleň, tenisové kurty, futbalové ihrisko, telocvičňa, zubná ambulancia, cintorín a dom smútku, Vinohradnícke múzeum a Dom ľudových remesiel.

## Osobnosti obce
### Rodáci
* Mária Havranová (* 1994), slovenská divadelná a televízna herečka
* Jozef Novák (* 1879 – † 1917), národný buditeľ a katolícky kňaz
* Cyril Uhnák (* 1959), výtvarník

## Referencie

## Iné projekty

## Externé odkazy
* 


Kategória:Obce okresu Levice
Devičany

**Devičany** sú obec na Slovensku v okrese Levice.

## Kultúra a zaujímavosti
### Pamiatky
* Evanjelický kostol, jednoloďová pôvodne neskorobaroková stavba s pravouhle ukončeným presbytériom a predstavanou vežou z odobia okolo roku 1776. Kostol bol postavený ešte v predtolerančnom období. Miestna legenda hovorí, že po postavení nového kostola sa katolícka cirkevná vrchnosť snažila veriacim stavbu odobrať. Miestna barónka Anna Mária Hellenbach, mala mečom rozťať kľúč, ktorým mal byť kostol odomknutý a zabraný. Pravdou je, že barónka intervenovala priamo u Márie Terézie a kostol ostal evanjelický.  Kostol má fasády členené lizénami a opornými piliermi. Okná sú polkruhovo ukončené, dekorované šambránami. Veža s barokovou helmicou bola ku kostolu pristavaná v roku 1899. Vstup do kostola je riešený ako klasicistický trojosový portikus ukončený trojuholníkovým štítom s tympanónom. V roku 2017 objavili s kostole historickú pozlátenú patenu z roku 1778.  
* Klasicistická kúria, jednopodlažná stavba na pôdoryse obdĺžnika s prestavaným trojosovým rizalitom ukončeným trojuholníkovým štítom s tympanónom z roku 1810. Okná majú dekoratívne suprafenestry. Stavba je v súčasnosti opustená, v dezolátnom stave a hrozí jej bezprostredný zánik. 

## Referencie

## Iné projekty

## Externé odkazy
* 


Kategória:Obce okresu Levice
Dolná Seč

**Dolná Seč** je obec na Slovensku v okrese Levice.

## Obyvateľstvo
### Národnostné zloženie
**údaje:** *Sčítanie obyvateľov, domov a bytov v roku* **2011**

#### Atlas rómskych komunít 2013

* *Rómske obyvateľstvo (Atlas 2013)*: 68 obyv.(14.6%)
* *Rómske obyvateľstvo, ktoré deklarovalo rómsku národnosť (Sčítanie 2011)*: 0 obyv.
* *Rozdiel (Atlas 2013 - Sčítanie 2011)*: +68 obyv.

### Jazykové zloženie
#### Materinský jazyk
údaje: *Sčítanie obyvateľov, domov a bytov v roku* 2011

*Materinským jazykom* sa rozumie reč, ktorou s obyvateľom hovorili rodičia.

#### Úradný jazyk
údaje: *Sčítanie obyvateľov, domov a bytov v roku* 2011

*Úradný jazyk* je jazyk, ktorý obyvateľ v čase sčítania najčastejšie používal v zamestnaní alebo škole, bez ohľadu na to, či pracoval alebo študoval na Slovensku alebo v zahraničí.

* **spolu:** 417 obyv.
* slovenský - 372 (82,21%)
* maďarský - 26 (6,24%)
* nezistený - 14 (3,36%)
* ostatný - 3 (0,72%)
* anglický - 1 (0,24%)
* nemecký - 1

#### Jazyk v domácnosti
 údaje: *Sčítanie obyvateľov, domov a bytov v roku* 2011

*Jazyk v domácnosti* je jazyk, ktorý obyvateľ v čase sčítania najčastejšie používal v domácnosti.

**spolu:** 417 obyv.
* slovenský - 326 (78,18%)
* maďarský - 49 (11,75%)
* nezistený - 21 (5,04%)
* rómsky - 17 (4,08%)
* ostatný - 3 (0,72%)
* anglický - 1 (0,24%)

#### Jazykové zloženie v minulosti
 **údaje:** Uhorský lexikón sídiel (1773), Historicko-demografický lexikón obcí Slovenska (1880-1910)

(**+++** - hlavný jazyk obyvateľov)

### Náboženské zloženie
údaje: *Sčítanie obyvateľov, domov a bytov v roku* 2011

## Kultúra a zaujímavosti
### Pamiatky
* Reformovaný kostol, jednoloďová klasicistická stavba s polygonálne ukončeným presbytériom a predstavanou vežou z roku 1784. Interiér je zaklenutý pruskou klenbou. Nachádzajú sa tu dve protiľahlé protestantské empory. Zariadenie kostola pochádza z 19. storočia. Okná majú segmentové šambrány s klenákom. Pozdnebaroková veža pristavaná v roku 1802 je členená pilastrami, ukončená korunnou rímsou s terčíkom s hodinami a zvonovitou helmicou s laternou. Nachádza sa tu zvon z roku 1839.

Alsószecse- (7).JPG|Reformovaný kostol
Alsószecse- (4).JPG
Alsószecse- (8).JPG|Pamätná tabuľa nad vstupom do kostola


## Referencie

## Iné projekty

## Externé odkazy
* 


Kategória:Obce okresu Levice
Dolné Semerovce

**Dolné Semerovce** je obec na Slovensku v okrese Levice.

## Dejiny

Obec Dolné Semerovce vznikla v roku 1260 v časoch vlády kráľa Bela IV. Obyvatelia sa venovali hlavne poľnohospodárstvu. Darilo sa a stále sa výborne darí obilninám, viniču a ovocným stromom. Vpádom Turkov bolo pôvodné územie Dolných Semeroviec zničené. Občania našli záchranu v kamenných pivniciach za kopcom Dobok, kde v roku 1715 založili novú obec. Na pôvodnom mieste ostala len osada Pustá Ves. O silnom duchovnom založení miestneho obyvateľstva svedčí fakt, že bola do konca druhej svetovej vojny sídlom Rádu milosrdných sestier. Zachoval sa kláštor milosrdných sestier zo 17. storočia, ktorý slúžil ako nemocnica. V rámci Akcie R sem boli presťahované rehoľné sestry z mnohých častí Slovenska. V súčasnosti v tejto budove sídli obecný úrad. Rímskokatolícky kostol sv. Jána Krstiteľa z konca 18. storočia je bohato zdobený sakrálnymi pamiatkami. V roku 1860 na ňom prebehla rekonštrukcia. Svojou krásou zaujme pomník Károlya Viszolajszkého v miestnom cintoríne, no aj pamätník v strede obce. V poslednom období sa darí rozvoju agroturistiky, najmä chovu jazdeckých koní. 

## Kultúra a zaujímavosti
### Pamiatky
* Rímskokatolícky kostol sv. Jána Krstiteľa, neoklasicistická stavba s polygonálne ukončeným presbytériom a vežou tvoriacou súčasť jej hmoty z roku 1884. Interiér kostola je plochostropý. Nachádza sa tu oltár sv. Jána Krstiteľa a bočné oltáre Panny Márie a sv. Karola Boromejského, všetky z doby vzniku kostola. Kazateľnica a organ sú klasicistické z polovice 19. storočia. Autorom výmaľby kostola z roku 1936 je J. Šrámek. Stavba má hladké fasády, veža je ukončená ihlancovou helmicou. 

## Referencie

## Iné projekty

## Externé odkazy
* 


Kategória:Obce okresu Levice
Dolný Pial

**Dolný Pial** je obec na Slovensku v okrese Levice.

## Kultúra a zaujímavosti
### Pamiatky
* Rímskokatolícky kostol Nanebovstúpenia Pána, dvojloďová baroková stavba s polygonálne ukončeným presbytériom a predstavanou vežou z roku 1720. Stojí na mieste staršej gotickej stavba, zničenej v roku 1686. V roku 1772 bola pristavaná veža. Kostol prešiel obnovou po požiari v roku 1877 a v roku 1923, kedy pristavali bočnú loď. Interiér je zaklenutý pruskou klenbou, pristavaná bočná loď valenou lunetovou klenbou. Hlavný oltár je barokový z doby vzniku kostola s centrálnym obrazom Nanebovstúpenia Pána lemovaným sochami sv. Ladislava a sv. Imricha. Bočný oltár sv. Jozefa Pestúna pochádza z rovnakej doby. Veža je členená lizénami a ukončená ihlancovou helmicou.

* Huňadyovský kaštieľ, jednopodlažná dvojtraktová baroková stavba na pôdoryse písmena U z konca 17. storočia. Uličný trakt pochádza z polovice 19. storočia. Fasáde kaštieľa dominuje vysoká atika členená lizénovými rámami. Vstup je riešený ako jednoosový portikus s korintskými stĺpmi. 

* Morový stĺp, barokové súsošie so sochou Immaculaty z druhej polovice 18. storočia. V roku 1993 bol obnovovaný. 

Dolný Pial, kaštieľ, Slovensko.jpg|Bočné krídlo kaštieľa


## Referencie

## Iné projekty

## Externé odkazy
* 


Kategória:Obce okresu Levice
Domadice

**Domadice** sú obec na Slovensku v okrese Levice.

## Dejiny
Podľa Urbarium z roku 1767 sídlili v Domadiciach šľachtické rody ako Bottlik, Bodonyi, Dalmady, Pomothy, Lehoczky, Sembery, Szabadhegyi, Sántha a Halácsy.

## Kultúra a zaujímavosti
### Pamiatky
* Rímskokatolícky kostol Obrátenia sv. Pavla, jednoloďová neskorobaroková stavba s pravouhlym ukončením presbytéria a vežou tvoriacou súčasť jej hmoty z rokov 1775-1779. Interiér je zaklenutý českou plackou. Nachádza sa tu výmaľba od J. Hocka z Banskej Štiavnice. Oltár je neobarokový s obrazom Obrátenia sv. Pavla z druhej polovice 19. storočia. Organ z rovnakého obdobia je neoklasicistický od J. Angstera z Pešti. Fasády kostola sú členené lizénovými rámami, okná šambránami, veža pristavaná v roku 1950 má ihlancovú helmicu. 
* Prícestná kaplnka sv. Kríža, klasicistická stavba z polovice 19. storočia. V tympanóne štítu je maľba oka Božieho. V interiéri je umiestnená kamenná ľudová socha Sedembolestnej Panny Márie s Ježiškom. 

## Referencie

## Iné projekty

## Externé odkazy
* 


Kategória:Obce okresu Levice
Drženice

**Drženice** sú obec na Slovensku v okrese Levice. Súčasťou obce je aj miestna časť Kmeťovce, ktoré pod obec patria od roku 1973.

## Kultúra a zaujímavosti
### Pamiatky
* Evanjelický kostol, jednoloďová pôvodne neskoroklasicistická stavba s polygonálnym ukončením presbytéria a mierne predstavanou vežou z rokov 1854-1856. Kostol bol prestavaný v duchu neogotiky v roku 1899. V interiéri sa nachádza staršie zariadenie, oltár prenesený z Devičian s obrazom Posledná večera z roku 1770. Kazateľnica je z roku 1894. Kamenná krstiteľnica je klasicistická, z konca 18. storočia. Organ ne novší, z dielne J. Nesera z Nového Jičína z roku 1930. Kostol je zaklenutý pruskou klenbou. Súčasťou interiéru je drevená empora. Fasáda je členená opornými piliermi, okná sú ukončené lomeným oblúkom. Veža je ukončená ihlancovou helmicou.  

## Referencie

## Iné projekty

## Externé odkazy
* 


Kategória:Obce okresu Levice
Farná

**Farná** je obec na Slovensku v okrese Levice.

## Polohopis
Obec leží na pravom brehu rieky Hron v dolnohronskej nížine, na križovatke štátnych ciest Želiezovce-Nové Zámky a Levice-Štúrovo. Severovýchodne od vrchu Sporné sa nachádza samota Pereš, prístupná po spevnenej ceste z obce.

## Dejiny
Prvá písomná zmienka o obci je z roku 1156, kde sa uvádza ako Fornod a patrila do Tekovskej župy. V listine z roku 1283 sa obec uvádza pod menom Furnod a do roku 1848 bola súčasťou Ostrihomského arcibiskupského panstva. V súčasnosti patrí obec do okresu Levice, kraj Nitra.

## Kultúra a zaujímavosti
### Pamiatky
* Rímskokatolícky kostol sv. Petra a Pavla, jednoloďová baroková stavba s polygonálnym ukončením presbytéria a predstavanou vežou z rokov 1730-1732. Iniciátorom stavby bol ostrihomský arcibiskup Imrich Esterházi. V interiéri sa nachádza murovaný chór, rokoková kazateľnica zdobená rokajmi z druhej polovice 18. storočia a klasicistická krstiteľnica z konca 18. storočia. Hlavný oltár pochádza z konca 19. storočia. Veža je členená pilastrami, ukončená korunnou rímsou s terčíkom a zvonovitou helmicou s laternou.  

* Reformovaný kostol, jednoloďová klasicistická tolerančná stavba s polygonálne ukončeným presbytériom a predstavanou vežou z roku 1787. V roku 1804 bola pristavaná veža. Interiér je zaklenutý pruskou klenbou. Nachádzajú sa tu dve protiľahlé drevené empory z roku 1896, kazateľnica s murovaným parapetom z doby vzniku kostola. Stôl Pána je murovaný z roku 1888. Lavice sú klasicistické z roku 1834. Fasády kostola sú členené lizénami, na nárožiach opornými pilermi. Veža je ukončená ihlancovou helmicou.   

* Evanjelický kostol, jednoloďová klasicistická stavba s polkruhovým ukončením presbytéria a predstavanou vežou z roku 1821. Úpravami prešiel v rokoch 1849 a 1865. Interiér je plochostropý, presbytérium je zaklenuté lunetami. Vnútorné zariadenie pochádza z 19. storočia. Fasáda je členená pilastrami a kordónovými rímsami, okná s profilovanými šambránami sú ukončené segmentom. Veža s terčíkom je ukončená ihlancovou helmicou.   

Farnad 02.JPG|Kostol sv Petra a Pavla
Farnad 05.JPG|Evanjelický kostol


### Pomníky
* Pomník padlým v revolúcii v rokoch 18481849 
* Pomník padlým v prvej svetovej vojne

## Referencie

## Iné projekty

## Externé odkazy
* 


Kategória:Obce okresu Levice
Hontianska Vrbica

**Hontianska Vrbica** (v minulosti *Hontianske Ďarmoty*, ) je obec na Slovensku v okrese Levice.

## Kultúra a zaujímavosti
### Pamiatky
* Rímskokatolícky kostol sv. Martina, jednoloďová gotická stavba s polygonálne ukončeným presbytériom a vežou tvoriacou súčasť jej hmoty z obdobia okolo rokov 1423-1442. Nachádza sa na návrší nad obcou. Stojí na mieste staršej stavby z prelomu 12. a 13. storočia. barokovo bol upravený v polovici 18. storočia. Z goticého obdobia pochádzajú obvodové múry kostola a viacero architektonických detailov, ako gotické okno na východnej stene presbytéria. V interiéri sa dochovalo neskorogotické kamenné pastofórium z obdobia okolo roku 1480 a kamenná krstiteľnica z 15. storočia. Stavba má hladké fasády, veža je ukončená zvonovitou helmicou. V rokoch 2014-2015 sa tu konal archeologický výskum, ktorý lokalizoval staršiu románsku stavbu. 

* Reformovaný kostol, jednoloďová tolerančná stavba s polygonálnym ukončením presbytéria a predstavanou vežou z rokov 1781-1784. Úpravami prešiel v rokoch 1889 a 1900. Interiér je zaklenutý drevenou korýtkovou klenbou. Fasády kostola sú hladké, veža je členenná lizénovými rámami a ukončená zvonovitou helmicou. V interiéri sa nachádzajú drevené protestantské empory, barokovo-klasicistická kazateľnica z doby vzniku kostola a stôl Pána z červeného mramoru z roku 1868. Vo veži sa nachádza zvon z roku 1808 od zvonolejára J. Pestera z Banskej Štiavnice.  

Hontfüzesgyarmat templom 2.JPG|Reformovaný kostol 
Hontfüzesgyarmat templom 1.JPG


## Referencie

## Iné projekty

## Externé odkazy
* 
* Apsida.sk- profil stredovekého kostola


Kategória:Obce okresu Levice
Hontianske Trsťany

**Hontianske Trsťany** (, v minulosti len *Nádas*)  sú obec na Slovensku v okrese Levice.

## Dejiny
Hontianske Trsťany boli majetkom Hontianskeho hradu, v roku 1267 kráľ Belo IV. daroval tunajšie majetky hontianskym hradným jobagiónom. Od roku 1245 tu malo majetky i šahanské prepošstvo. V roku 1318 povolil arcibiskup Tomáš tunajšiemu zemepánovi, aby mohol postaviť kaplnku. Podľa tureckého daňového súpisu z roku 1664 sa obec volala Nádazs a mala 30 poplatníkov, medzi rozšírené priezviská patrili: Petrík, Matus a Kuna. Čo sa týka školy, najstaršia vizitácia je zaznamenaná z 30. júna 1692. Škola mala dve miestnosti, pričom v prvej sa vyučoval prvý stupeň a v druhej zvyšok. Po ústupe Turkov kráľ Leopold I. daroval Trsťany jezuitskej reholi. Neskôr, v roku 1776 ich kráľovná Mária Terézia darovala vtedy zriadenému banskobystrickému biskupstvu. Obec mala mlyn a kostol sv. Bartolomeja z roku 1759. Jej obyvatelia sa zaoberali najmä poľnohospodárstvom. K obci patria samoty Hlina a Rovne. V roku 1995 oslávila obec 750. výročie prvej písomnej zmienky.

## Kultúra a zaujímavosti
### Pamiatky
* Rímskokatolícky kostol sv. Bartolomeja apoštola, jednoloďová baroková stavba so segmentovým ukončením presbytéria a vežou tvoriacou súčasť jej hmoty z roku 1759. Stavba má fasády členené lizénami, segmentovo ukončené okná sú lemované šambránami. Veža je lemovaná pilastrami, ukončená zvonovitou helmicou. 

## Referencie

## Iné projekty

## Externé odkazy
* 


Kategória:Obce okresu Levice
Horná Seč

**Horná Seč** () je obec na Slovensku v okrese Levice.

## Vývoj názvu obce

## Demografia

### Jazykové a etnické zloženie obyvateľstva

### Náboženské zloženie

## Kultúra a zaujímavosti
### Pamiatky
* Reformovaný kostol, jednoloďová neoklasicistická stavba s pravouhle ukončeným presbytériom a predstavanou vežou z roku 1891. Stojí na mieste staršej tolerančnej stavby z roku 1789. Interiér je zaklenutý piatimi poľami pruskej klenby. Nachádzajú sa tu dve protiľahlé protestantské empory na kovových stĺpoch. K zariadeniu patrí drevená kazateľnica a stôl Pána z doby vzniku kostola a organ z 19. storočia. Fasády kostola sú dekoratívne, členené pilastrami a horizontálnym pásovaním. Okná sú lemované profilovanými šambránami a segmentovou suprafenestrou. Portál je riešený ako portikus s trojuholníkovým štítom s tympanónom. Veža je členená kordónovými rímsami. Veža je členená pilastrami a kordónovými rímsami. Nad rezonančnými otvormi sa nachádzajú terčíky, ukončená je ihlancovou helmicou. 

Felsoszecse temploma 1.JPG|Reformovaný kostol
Felsőszecse-church-1945.jpg|Kostol poškodený vojnou v roku 1945
Felsőszecse-Horná Seč-church-2010.jpg


## Referencie

## Iné projekty

## Externé odkazy
* 


Kategória:Obce okresu Levice
Horné Semerovce

**Horné Semerovce** sú obec na Slovensku v okrese Levice.
 
## Polohopis
Obec leží na juhovýchodnom okraji Ipeľskej pahorkatiny v doline potoka Štiavnica. 
 
## Dejiny
Staršie osídlenie v lokalite obce potvrdzujú archeolgické nálezy pohrebiska z doby bronzovej. Prvá písomná zmienka o obci je z roku 1276 (pribi viri de Zemered). Bola zemianskym majetkom, v 14. storočí patrila rodine *Konyovcov* z rodu *Kacsics*, od 18. storočia rodine *Hellenbachovcov*, v 19. storočí rodine *Földváryovcov* a *Ivánkovcov*. Obyvatelia sa zoberali hlavne poľnohospodárstvom. V rokoch 1938-44 obec pripojili k Maďarsku.

## Kultúra a zaujímavosti
### Pamiatky
* Rímskokatolícky kostol Všetkých svätých, pôvodne gotická stavba so segmentovo ukončeným presbytériom a predstavanou vežou z obdobia pred rokom 1425. Kostol bol barokovo upravený v 18. storočí a v roku 1888. Z pôvodnej gotickej stavby sa zachoval vzácny portál s runovým písmom a vročením 1487, ktorý sa nachádza južnej strane lode. Fasády kostola sú členené lizénovými pásmi, veža je ukončená barokovou helmicou. 

Church in Horné Semerovce1.JPG|Kostol Všetkých svätých
Church in Horné Semerovce3.JPG
Church in Horné Semerovce5.JPG|Pozdnegotický portál s runovým písmom
Church in Horné Semerovce2.JPG|Detail supraporty portálu
Church in Horné Semerovce4.JPG|Druhý gotický portál

* Dedinská zvonica, neogotická murovaná stavba na pôdoryse stvorca. Stavba má ihlancovú helmicu, fasády sú členené opornými piliermi. 
* Ruiny Wilczekovského kaštieľa, dvojpodlažná baroková stavba na pôdoryse obdĺžnika z roku 1763. Stavba má predstavaný rizalit s trojosovým portikom. V súčasnosti je v havarijnom stave a hrozí mu bezprostredný zánik. Pri kaštieli sa nachádza rozsiahly anglický krajinársky park z konca 18. storočia, upravovaný na prelome 19. storočia a 20. storočia.

### Príroda
* V katastri obce sa nachádza chránený areál Kráľovičova slatina.

Felsőszemeréd harangláb 1.JPG|Obecná zvonica
Wilczek-kastély. Fortepan 10410.jpg|Fotografia kaštieľa z roku 1936
Felsőszemerédi kastély1.JPG|Kaštieľ v súčasnom dezolátnom stave
Horné Semerovce (Felsőszemeréd), Báró Ivánka Castle - panoramio.jpg


## Referencie

## Iné projekty

## Externé odkazy
* 


Kategória:Obce okresu Levice
Horné Turovce

**Horné Turovce** (*po maďarsky Felsőtúr)* sú obec na Slovensku v okrese Levice.

## Kultúra a zaujímavosti
### Pamiatky
* Rímskokatolícky kostol sv. Jakuba Staršieho, jednoloďová neorománska stavba so segmentovým ukončením presbytéria a vežou tvoriacou súčasť jej hmoty z roku 1858. Aurorom stavby je ostrihomský architekt Gustáv Feigler. Stojí na mieste staršej renesančnej stavby z roku 1693. Fasáde dominuje predstavaná predsieň s trojuholníkovým štítom s polkruhovo ukončeným vstupom a rozetovým oknom. Okná kostola sú polkruhovo ukončené, majú profilované šambrány. Veža je ukončená ihlancovou helmicou. 

* Kúria Nedeczkých, dom číslo 13, jednopodlažná klasicistická stavba na obdĺžnikovom pôdoryse s valbovou strechou zo začiatku 19. storočia. Stavbe dominuje vstupný trojosový portikus s trojuholníkovým štítom s tympanónom. 

* Kúria Alexandra Pongráca, dom číslo 20, jednopodlažná stavba na pôdoryse písmena U z druhej polovice 19. storočia. 

* Kúria Nedeczkých, dom číslo 22, jednopodlažná klasicistická stavba na pôdoryse obdĺžnika. V interiéri sa nachádzajú pruské klenby. V rokoch 2009-2011 bola necitlivo prestavaná a stratila časť svojho historického charakteru. Okná majú jednoduché rímsové suprafenestry. 

## Partnerské obce
*  Novohrad, Maďarsko

## Referencie

## Iné projekty

## Externé odkazy
* 

 

Kategória:Obce okresu Levice
Horný Pial

**Horný Pial** je obec na Slovensku v okrese Levice.

## Polohopis
Obec Horný Pial sa nachádza 15 km juhozápadne od okresného mesta Levice vzdušnou čiarou. Susedí s katastrami obcí Lok, Bajka, Dolný Pial, Beša, Iňa a Jesenské Údolie. Najvvyšším bodom obce je na južnej strane historická kaplnka (208 m n. m.) a najnižšie miesto sa nachádza v blízkosti chotára obce Bajka (166 m n. m.). Obec Horný Pial leží na východných svahoch Pohronskej pahorkatiny na terasách rieky Hron. Povrch katastra je len v malej miere kopcovitý a spádovitý smerom na východ. Povrch odlesneného chotára tvoria treťohorné uloženiny s pokrovom spraše. Má černozemné a hnedozemné pôdy.

## Prírodné podmienky
### Vodstvo
Cez obec preteká nízkokapacitný recipient smerom od Dolného Pialu na sever, prameniaci na parcele „Močariská“. Tok z tohoto prameňa ústi do neďaleko tečúceho Hrona.

### Klíma
Kataster obce sa nachádza v mierne suchom pásme s priemernou ročnou teplotou vzduchu 9 °C. V letných mesiacoch pripadá cca 25 °C na 60 dní a v zimných mesiacoch cca 0 – 1 °C na 40 dní počas daného obdobia. Priemerné ročné zrážky sa pohybujú okolo 660 – 680 mm, a to v zime cca 300 mm a počas vegetačného obdobia spadne 360 – 380 mm.

## Dejiny
Najstarší dokument, v ktorom je doložený názov tejto obce, pochádza z roku 1209 a spomína ju pod názvom PELLY. Pánom usadlosti sa stal od roku 1251 Albert, syn zemianskj rodiny BOLYÁRA-PÉLYIHO, a dostala názov Bolyár Pélyi. Neskôr ju prevzali pod svoju správu rodiny Hunyadiovcov z Kálnej a z časti aj Majthényiovci.

Meno obce sa ďalej spomína v písomnostiach z roku 1484 (Egyhazaspel) z čias tureckej nadvlády (v rokoch 1543 – 1583), keď aj samotní usadlíci boli daňovými platiteľmi.

Okolo roku 1550, keď vznikol urbársky zákon, sa objavili spisy po rodine PÉLYI.

Posledné dokumenty z obdobia feudalizmu (po rodine Hunyadiovcov) boli objavené v nitrianskom archíve – tzv. súpis poddaných z čias Márie Terézie (cca rok 1770), ktorý podával konkrétny prehľad o obyvateľoch a konkrétnych obhospodarovaných plochách pôdy. Koncom 18. storočia sa stretávame aj s posledným názvom obcie Pial, resp. Horný Pial, ktorý sa zachoval až do súčasnosti.

## Kultúra a zaujímavosti
### Pamiatky
* Kaplnka Narodenia Panny Márie, jednoloďová románska stavba s polkruhovou apsidou pravdepodobne z 13. storočia. Nachádza sa v prírodnom prostredí južne od obce, v areáli cintorína. Apsida je zaklenutá konchou. V období baroka vzniklo nové zaklenutie lode. Zatiaľ nebol podniknutý architektonický ani archeologický výskum tejto stavby. V jej okolí sa nachádzajú viac ako dvesto rokov staré lipy.

* Reformovaný kostol, jednoloďová klasicistická stavba so segmentovým ukončením presbytéria a predstavanou vežou z roku 1837. Interiér je plochostropý. V roku 1929 bola pristavaná veža s ihlancovou helmicou. Fasády kostola sú členené lizénami.  

Horný Pial kostolík 03.jpg|Kaplnka Narodenia Panny Márie
Horný Pial kostolík 01.jpg
Horný Pial kostolík 06.jpg


## Referencie

## Iné projekty

## Externé odkazy
* 
* Apsida.sk- profil románskej kaplnky 


Kategória:Obce okresu Levice
Hrkovce

**Hrkovce** sú obec na Slovensku v okrese Levice.
 
## Polohopis
Obec leží v Ipeľskej pahorkatine na mokrej zaplavovanej nive rieky Ipeľ a potoka Štiavnička. 
 
## Dejiny
Staršie osídlenie v lokalite obce potvrdzujú archeolgické nálezy z obdobia paleolitu, eneolitného sídliska s kanelovanou keramikou, sídliska laténskeho a slovanského z doby veľkomoravskej. Prvá písomná zmienka o obci je z roku 1156 (*Gyrki*), keď tunajší desiatok pripadol Ostrihomskej kapitule, ktorá v roku 1279 získala takmer celú obec. Od roku 1512 obec uvádzajú pod názvom *Gyerk*. V roku 1552 Turci obsadili celé okolie a obec veľmi poškodili. Hoci s veľkými stratami, Hrkovce vyše 130-ročné panovanie Turkov prežili. V roku 1664 už mohli Turci zdaniť len 88 osôb obce (mužov nad 15 rokov). V strede obce stál už v 12. storočí kostol, ktorý v roku 1808 padol za obeť požiaru. Spolu s ním zhorela aj väčšina domov so slamenou strechou. Obyvatelia sa zoberali poľnohospodárstvom, vinohradníctvom a rybolovom. Neskôr sa tu rozšírilo košikárstvo. V rokoch 1938-44 bola obec pripojená k Maďarsku. Od 1. januára v roku 1980 ju pričlenili k Šahám, ale od 1. apríla v roku 1998 sa opäť stala samostatnou obcou.

## Kultúra a zaujímavosti
### Pamiatky
* Rímskokatolícky kostol sv. Kataríny Alexandrijske, jednoloďová barokovo-klasicistická stavba so segmentovo ukončeným presbytériom a vežou tvoriacou súčasť jej hmoty z roku 1770. Upravovaný bol po roku 1808, kedy obec postihol ničivý požiar. Interiér je zaklenutý pruskou klenbou. Zariadenie pochádza zo začiatku 19. storočia, hlavný oltár je iluzívna klasicistická architektúra. Fasády kostola sú členené lizénovými rámami, veža je ukončená ihlancovou helmicou. 
 
* Kaplnka Najsvätejšieho Spasiteľa z roku 1900.

Gyerk templom 2.JPG|Kostol sv. Kataríny Alexandrijskej


## Referencie

## Iné projekty

## Externé odkazy
* 


Kategória:Obce okresu Levice
Hronovce

**Hronovce** sú obec na Slovensku v okrese Levice. Obec vznikla v roku 1968 zlúčením obcí **Čajakovo** (starší názov Lekér), **Domaša** a **Vozokany nad Hronom**.

## Kultúra a zaujímavosti
### Pamiatky
* Rímskokatolícky kostol sv. Salvátora v časti Čajakovo, trojloďová románska stavba s polygonálne ukončeným presbytériom, bez veže, z obdobia rokov 1220-1240. Kostol vznikol pravdepodobne pri benediktínskom opátstve o ktorom svedčia písomné pramene. Opátstvo zaniklo počas tureckých vojen, poškodený kostol bol barokovo prestavaný v rokoch 1726-1727 a  1757-1759. Pôvodné dvojvežové priečelie bolo nahradené predstavanou vežou. Na konci druhej svetovej vojny bol kostol značne poškodený, kostolná veža bola vyhodená do vzduchu, poškodená bola aj priľahlá časť lode. Tieto udalosti mali za následok, že sa z pôvodnej románskej stavby okrem obvodových múrov nedochovalo veľa detailov. V interiéri sú prezentované apsidy ukončujúce bočné lode. V kostole zatiaľ neprebehol podrobnejší výskum. 

* Opátsky kaštieľ v Čajakove, jednopodlažná neogotická bloková stavba s výrazným trojosovým vstupným portikom z konca 19. storočia. Kaštieľ je dnes súčasťou areálu psychiatrickej nemocnice. Okná majú šambrány so suprafenestrami, portikus má formu galérie s lomenými oblúkmi. Na ose vstupu je umiestnený erb. 

## Referencie

## Iné projekty

## Externé odkazy
* 
* Apsida.sk - profil románskej baziliky


Kategória:Obce okresu Levice
Kategória:Pomenovania podľa Hrona
Hronské Kľačany

**Hronské Kľačany** sú obec na Slovensku v okrese Levice.

## Kultúra a zaujímavosti
### Pamiatky
* Rímskokatolícky kostol Božského Srdca Ježišovho, jednoloďová modernistická stavba s polkruhovo ukončeným presbytériom a predstavanou vežou z rokov 1930-1932. Autorom stavby je významný architekt Milan Michal Harminc. Interiér je zaklenutý troma poľami valenej klenby. Zariadenie pocádza z doby vzniku stavby. Hlavnej fasáde s prvkami neorománskeho štýlu dominuje monumentálne trifórium s postrannými sochami svätcov na konzolách. Nárožia sú lemované bosážou. Veža je ukončená ihlancovou helmicou. 

## Referencie

## Iné projekty

## Externé odkazy
* 


Kategória:Obce okresu Levice
Kategória:Pomenovania podľa Hrona
Hronské Kosihy

**Hronské Kosihy** () sú obec na Slovensku v okrese Levice, v Tekovskom regióne.

## Dejiny
Obec Hronské Kosihy je doložená v roku 1294 ako Kezw, neskôr Koszihy (1773), Hronské Kosihy (1920), maď. Garamkeszi. Patrila zemanom z Kalnej, v rokoch 1388-1848 panstvu Levice. V roku 1618 ju ovládli Turci. V roku 1601 mala 45 domov, v roku 1720 mala 15 daňovníkov (krčmu), v roku 1828 mala 74 domov a 499 obyvateľov. Obyvatelia sa zaoberali poľnohospodárstvom. V roku 1939 založili vodné družstvo. Po oslobodení nastal rozvoj obce. 

## Obyvateľstvo

## Kultúra a zaujímavosti
### Pamiatky
* Rímskokatolícky kostol sv. Jakuba, jednoloďová klasicistická stavba s mierne zaobleným ukončením presbytéria a vežou tvoriacou súčasť jej hmoty z konca 18. storočia. Stavebnými úpravami prešiel v roku 1901. Loď je zaklenutá pruskou klenbou, svätyňa českou plackou. Nachádza sa tu luisézna kazateľnica z konca 18. storočia a neskorobarokové lavice. Ostatné zariadenie je mladšie, z 19. a 20. storočia. Fasády sú členené opornými pilermi, veža je členená kordónovými rímsami, ukončená trojuholníkovým štítom s terčíkom a ihlancovou helmicou.
  
* Koháryho kaplnka, jednopriestorová pôvodne baroková stavba na pôdoryse obdĺžnika z roku 1713. V 19. storočí bola upravená v duchu neogotiky. Ide o jednoduchú stavbu s portálom v tvare lomeného oblúka. 

## Občianska vybavenosť
* Štvorročná ZŠ
* Hotel Wilson

## Osobnosti obce
### Rodáci
* Jozef Dodo Šošoka (* 1943 – † 2008), džezový hudobník
* Ján Bóna, architekt

## Referencie

## Iné projekty

## Externé odkazy
* 


Kategória:Obce okresu Levice
Kategória:Pomenovania podľa Hrona
Ipeľské Úľany

**Ipeľské Úľany** (v minulosti *Fedýmeš*, ) sú obec na Slovensku v okrese Levice.

## Kultúra a zaujímavosti
### Pamiatky
* Rímskokatolícky kostol sv. Michala archanjela, jednoloďová baroková stavba so segmentovo ukončeným presbytériom a malou strešnou vežicou z roku 1757. Upravovaný bol v rokoch 1855 a 1860. Zaklenutý je valenou lunetovou klenbou. Nachádza sa tu hlavný oltár z roku 1858 a bočné oltáre z rokov 1858 a 1862. Organ je klasicistický zo začiatku 19. storočia. Kostol má hladké fasády, veža je ukončená ihlancovou helmicou. Pri kostole sa nachádza drevená zvonica na pôdoryse štvorca so stanovou strechou. 

* Fragmenty románskeho kostola, východná stena svätyne zaniknutého kostola z 13. storočia. Nachádza sa asi dva kilometre severne od obce, pri ceste do Plášťoviec. Zanikol pravdepodobne okolo roku 1552, počas jedného z tureckých vpádov. Pri kostole sa nachádza novšia kaplnka. 

## Referencie

## Iné projekty

## Externé odkazy
* 
* Apsida.sk- profil románskeho kostola


Kategória:Obce okresu Levice
Iňa

**Iňa** je obec na Slovensku v okrese Levice.

## Kultúra a zaujímavosti
### Pamiatky
* Rímskokatolícky kostol Ružencovej Panny Márie, jednoduchá jednoloďová stavba so segmentovo ukončeným presbytériom a malou strešnou vežou z roku 1866. Fasády kostola sú členené lizénami. Zariadenie kostola je novodobé, oltár je neogotický. 

## Referencie

## Iné projekty

## Externé odkazy
* 


Kategória:Obce okresu Levice
Ipeľský Sokolec

**Ipeľský Sokolec** (v minulosti *Sakáloš*, ) je obec na Slovensku v okrese Levice.

## Kultúra a zaujímavosti
### Pamiatky
* Rímskokatolícky kostol Krista Kráľa, trojloďová baroková stavba so segmentovo ukončeným presbytériom a vežou tvoriacou súčasť jej hmoty z roku 1714. V roku 1909 bol kostol stavebne upravovaný a rozšírený na trojloďový. Interiér je zaklenutý pruskými klenbami, súčasťou interiéru je konvexný murovaný chór. Nachádza sa tu baroková krstiteľnica z červeného mramoru s medeným tepaným vrchnákom z konca 17. storočia a kazateľnica z 18. storočia s reliéfom sv. Pavla. Ostatné zariadenie kostola je z 20. storočia. Fasáda kostola je členená lizénami, hlavná fasáda je trojosová, po bokoch sú umiestnené dve niky. Veža je ukončená zvonovitou helmicou. 

* Evanjelický kostol, jednoloďová klasicistická stavba s vežou tvoriacou súčasť jej hmoty z roku 1827. Fasády kostola sú členené lizénovými pásmi, veža je ukončená ihlancovou helmicou.


Ipolyszakállos11.JPG|Kostol Krista Kráľa
Ipolyszakállos12.JPG
Ipolyszakállos10.JPG
Ipolyszakállos15.JPG|Evanjelický kostol


## Referencie

## Iné projekty

## Externé odkazy
* 


Kategória:Obce okresu Levice